Íslenska karlalandsliðið í handbolta mætir Portúgal á miðvikudaginn. Það verður fyrsti leikur Íslands af þremur gegn Portúgal á níu daga tímabili. Leikmenn og þjálfari liðsins segja að þetta séu undarlegar aðstæður.
Sextán leikmenn íslenska liðsins héldu til Portúgal í morgun, af þeim tuttugu sem eru í æfingahóp liðsins fyrir HM í Egyptalandi sem hefst 14. janúar. Björgvin Páll Gústafsson, Kristján Örn Kristjánsson, Magnús Óli Magnússon og Elliði Snær Vignisson, sem hafa verið í æfingahópnum, verða eftir heima við æfingar. Ísland mætir Portúgal ytra á miðvikudag í undankeppni EM, hér heima á sunnudaginn kemur - og svo aftur í fyrsta leik á HM í Egyptalandi 14. janúar. Kári Kristján Kristjánsson, leikmaður liðsins, segir þetta heldur undarlegt.
Um helgina varð ljóst að Aron Pálmarsson, fyrirliði landsliðsins, gæti ekki verið með í leikjunum í undankeppninni, né á HM vegna meiðsla.
Sagði Guðmundur Guðmundsson landsliðsþjálfari. Hann segir að undirbúningur fyrir leikina gegn Portúgal sé þó löngu hafinn.
Leikur Íslands og Portúgals á miðvikudag hefst klukkan hálfátta og er sýndur beint á RÚV.
Sextán leikmenn íslenska karlalandsliðsins í handbolta héldu til Portúgals í morgun. Ísland mætir Portúgal þrisvar á níu daga tímabili á næstu dögum.